Dame i gospodo, poštovane kolegice i kolege delegati, prisutni predstavnici Vijeća ministara, predstavnici medija, srdačno vas pozdravljam. Otvaram 45. sjednicu Doma naroda Parlamentarne skupštine Bosne i Hercegovine. Na sjednici je prisutno 15 delegata, iz svakog naroda po pet. Za 45. sjednicu predlažem sljedeći 1. Prijedlog zakona o izmjenama i dopunama Izbornog zakona Bosne i Hercegovine (drugo čitanje) – predlagači delegati Dušanka Majkić, Ilija Filipović i Hazim Rančić; 2. Davanje suglasnosti za ratifikaciju Sporazuma o zajmu (Projekt poboljšanja uslova na selu) između Bosne i Hercegovine i Međunarodnog fonda za poljoprivredni razvoj Ovo je usaglašeni dnevni red od Kolegija Doma naroda. Da li se javlja ko za riječ? Ne javlja. Prelazimo na 1. tačku dnevnog reda Ad. 1. Prijedlog zakona o izmjenama i dopunama Izbornog zakona BiH (drugo čitanje) – predlagači delegati Dušanka Majkić, Ilija Filipović i Hazim Rančić
: Hvala lijepo. Želim informirati ovaj visoki dom i Vas, gospodine predsjedatelju, da zadaću koju smo preuzeli na prošlom zasjedanju smo ispunili na način da smo imali sjednicu Ustavnopravnog povjerenstva, imali smo u drugom čitanju izmjene i dopune Izbornog zakona. I točno je, kako ste rekli, imali smo 10 amandmana, od čega osam amandmana je usvojeno sa tri glasa „za“, jednim „suzdržanim“ i također potrebito je naglasiti da ovi amandmani su u suglasju sa onim kako je i Zastupnički dom usvojio na svojim sjednicama. A to je jako važno, pa bih preporučio to i ovdje na Domu da se uradi, jer praktički nemamo vremena usvajati izmjene i dopune Izbornog zakona i u različitim formama ili novim amandmanima, jer pred nama je izuzetno kratko vrijeme i ne bi smjeli dozvoliti sebi luksuza da već nakon najave određivanja datuma izbora raspravljamo o izmjenama i dopunama ovog zakona, što doista ne bi mogli učiniti, jer vrijeme za zakazivanje izbora se približava. Zato bih apelirao da danas podržimo ono što je i naše povjerenstvo. Znači, usvojiti ovaj zakon sa osam amandmana suglasnih sa Zastupničkim domom.
Hvala lijepo. Riječ dajem predlagaču, odnosno predlagačima zakona ako ima potrebe. Nema potrebe. Dva amandmana obnovio je delegat Slobodan Šaraba. Prije nego što otvorim raspravu, riječ dajem gospodinu Šarabi. Izvolite.
Zahvaljujem, gospodine predsjedavajući. Dakle, ja ću kratko ponoviti obrazloženje koje sam iznio jutros na sjednici ove komisije. Dakle, ta dva amandmana odnose se na član 32. i član 33. U članu 32. u tački 16.14. moj amandman je usmjeren u pravcu da se u javnim elektronskim medijima omogući pod jednakim uslovima političko oglašavanje političkim subjektima bez plaćanja. Dakle, smatram da se za javne elektronske medije finansijska sredstva jednim značajnim dijelom obezbjeđuju u budžetima i u tom smislu smatram da je sasvim normalno i logično da se briše ovo plaćanje i da oni pod jednakim uslovima budu dostupni svima, da ponovim opet, bez plaćanja. I moj drugi amandman usmjeren je prema članu 33., dakle tački 16.15. Iznos od 60 minuta sedmično, govori se o privatnim elektronskim medijima i njihovom omogućavanju da pod jednakim uslovima omoguće političko oglašavanje političkim subjektima u trajanju od 120 minuta, umjesto 60 minuta, koliko je predloženo u ovim izmjenama i dopunama. Smatram da su ovo realni prijedlozi koji bi omogućili svim političkim subjektima još bolju i još konkretniju političku zastupljenost i objektivnost prilikom zastupanja. Hvala. 3
Hvala lijepo. Otvaram raspravu. Da li se ko javlja za riječ? Gospodin Božo Ljubić.
Ja bih samo postavio pitanje, dakle predlagatelju amandmana, da bih ja bio načisto sam sa sobom. Dakle, Vi predlažete da oglašavanje u javnim elektronskim medijima za sve političke subjekte bude besplatno. Znači li to da određeni politički subjekt ne bi mogao dodatno platiti na jednu besplatnu kvotu ili bi?
/nije uključen mikrofon/
U javnom ne.
Hvala lijepa. Da li se još neko javlja za riječ? Evo Hazim Rančić. Izvolite.
Poštovani predsjedavajući, uvažene kolegice i kolege, poštovani gosti, dakle, govorit ću o ova dva amandmana kolege Šarabe. Amandman I. govori o tome da javni elektronski mediji uopće nemaju oglašavanje koje bi naplaćivali. Dakle, postojeći član 16.14. Izbornog zakona predviđa i jednu i drugu mogućnost kod javnih elektronskih medija, i to u stavu (2) koji govori da će javni elektronski mediji u periodu od 30 dana prije održavanja izbora omogućiti političkim subjektima besplatan termin za neposredno obraćanje. Dakle, stav (2) člana 16.14. Izbornog zakona obavezuje javne elektronske medije da svima daju tu besplatnu priliku da dođu do građana, do glasača. A stav (5) ograničava javne elektronske medije da mogu imati i plaćenu tu kampanju u roku od 30 minuta sedmično. Amandman II. dovodi u još povoljniji položaj. Postojeća odredba člana 16.15. govori ..., dakle: 'Član 16.15. stav (1) Privatni elektronski mediji omogućit će pod jednakim uslovima, u periodu od 30 dana prije dana održavanja izbora, plaćeno političko oglašavanje političkim subjektima u trajanju od najviše 60 minuta sedmično'. Kolega Šaraba želi ovu minutažu dvostruko uvećati, a stav (2) govori da i privatni i elektronski mediji dakle mogu u periodu od 30 dana, dakle u vrijeme kampanje prije dana održavanja izbora, omogućiti političkim subjektima besplatan termin za neposredno obraćanje ali pod jednakim uslovima za sve, šta se u praksi i dešava. Za mene i jedan i drugi amandman nisu prihvatljivi. Da ne ulazim sad još u dodatno obrazlaganje odredbi članova 16.14. i člana 16.15. i amandmana koji se na njih odnose vezano za član 32. i 33. Prijedloga zakona o izmjenama i dopunama Izbornog zakona, želim se osvrnuti 4 samo još na jednu činjenicu, kao što je govorio i predsjedavajući naše komisije, a to je da usvajanje ovih amandmana bi značilo da imamo tekst zakona različit od Predstavničkog doma. To bi značilo da moramo sastavljati komisiju za usaglašavanje u našem domu, pa u drugom domu, pa njihovo zasjedanje, pa usaglašavanje, i tek nakon toga usvajanje na jednom i na drugom domu, šta u suštini znači da ne bismo imali zakon koji bi postao sastavni dio Izbornog zakona, a kako bi Centralna izborna komisija u roku 150 dana prije dana izbora objavila održavanje izbora. Dakle, evo još jedan dodatni razlog za neprihvatanje ovih amandmana. Hvala.
Hvala lijepo. Da li se još ko javlja za riječ? Ako se ne javlja, stavljam prvo amandmane gospodina Šarabe na glasanje. Glasamo o Amandmanu I. Ko je „za“? Dva glasa „za“. Ko je „protiv“? „Suzdržan“? Dva glasa „za“, dva „suzdržana“, ostali „protiv“ te ovaj amandman nije prošao. ___________(?) Tri suzdržana. Tri „suzdržana“, dobro, ne mijenja bitno. Amandman II. Ponovo glasamo. Ko je „za“? Ko je „protiv“? „Suzdržan“? Amandman nije dobio potrebnu većinu. Sada glasamo o Prijedlogu zakona o izmjenama i dopunama Izbornog zakona BiH. Ko je „za“? Ima li ko „protiv“? Jedan „protiv“ „Suzdržan“? Uz jedan glas „protiv“, usvojili smo izmjene i dopune ovog zakona. Sada prelazimo na 2. tačku: Ad. 2. Davanje suglasnosti za ratifikaciju Sporazuma o zajmu (Projekt poboljšanja uslova na selu) između BiH i Međunarodnog monetarnog fonda za poljoprivredni razvoj